CELEX: 22022D1128
Language: ro
Date: 2022-03-18 00:00:00
Title: Decizia nr. 60/2022 a comitetului mixt al SEE din 18 martie 2022 de modificare a anexei II (Reglementări tehnice, standarde, încercări și certificare) la Acordul privind SEE [2022/1128]

7.7.2022   
               
               
                  RO
               
               
                  Jurnalul Oficial al Uniunii Europene
               
               
                  L 182/36
               
            
         DECIZIA nr. 60/2022 A COMITETULUI MIXT AL SEE
         din 18 martie 2022
         de modificare a anexei II (Reglementări tehnice, standarde, încercări și certificare) la Acordul privind SEE [2022/1128]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2020/1255 al Comisiei din 7 septembrie 2020 de modificare a Regulamentului (CE) nr. 1881/2006 în ceea ce privește nivelurile maxime de hidrocarburi aromatice policiclice (HAP) prezente în carnea și produsele din carne afumate în mod tradițional și în peștele și produsele pescărești afumate în mod tradițional și de stabilire a unui nivel maxim de HAP în pulberile de alimente de origine vegetală utilizate pentru prepararea băuturilor (1) trebuie încorporat în Acordul privind SEE.
                  
               
                     (2)
                  
                  
                     Prezenta decizie se referă la legislația privind produsele alimentare. Legislația privind produsele alimentare nu se aplică Principatului Liechtenstein atât timp cât aplicarea Acordului între Comunitatea Europeană și Confederația Elvețiană privind schimburile comerciale cu produse agricole se extinde la Principatul Liechtenstein, astfel cum se specifică în partea introductivă a capitolului XII din anexa II la Acordul privind SEE. În consecință, prezenta decizie nu se aplică Principatului Liechtenstein.
                  
               
                     (3)
                  
                  
                     Prin urmare, anexa II la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În capitolul XII din anexa II la Acordul privind SEE, punctul 54zzzz [Regulamentul (CE) nr. 1881/2006 al Comisiei] se modifică după cum urmează:
            
                        1.
                     
                     
                        Se adaugă următoarea liniuță:
                        
                                    „—
                                 
                                 
                                    
                                       32020 R 1255: Regulamentul (UE) 2020/1255 al Comisiei din 7 septembrie 2020 (JO L 293, 8.9.2020, p. 1).”
                                 
                              
                  
                        2.
                     
                     
                        Textul adaptării (b) se înlocuiește cu următorul text:
                        
                                    „(b)
                                 
                                 
                                    La lista din articolul 7 alineatul (6) se adaugă următorul text:
                                    
                                                «—
                                             
                                             
                                                Islanda: carne și produse din carne afumate în mod tradițional, unde „afumat în mod tradițional” înseamnă generarea fumului prin arderea îngrășămintelor provenite de la ovine, a turbei, a lemnului sălbatic și/sau a buruienilor într-o afumătoare,
                                                Norvegia: „eldhusrøykt pinnekjøtt” afumat în mod tradițional.»
                                             
                                          
                              
                                    (c)
                                 
                                 
                                    La lista din articolul 7 alineatul (7) se adaugă următorul text:
                                    
                                                «—
                                             
                                             
                                                Islanda: peștele afumat în mod tradițional și produsele pescărești afumate, unde „afumat în mod tradițional” înseamnă generarea fumului prin arderea îngrășămintelor provenite de la ovine, a turbei, a lemnului sălbatic și/sau a buruienilor într-o afumătoare.»”
                                             
                                          
                              
                  
         
            Articolul 2
            Textele Regulamentului (UE) 2020/1255 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 19 martie 2022, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 18 martie 2022.
            
               
                  Pentru Comitetul mixt al SEE
               
               
                  Președintele
               
               Nicolas VON LINGEN
            
         
         
            (1)  JO L 293, 8.9.2020, p. 1.
         
            (*)  Nu au fost semnalate obligații constituționale.